**OBRAZLOŽENJE II. IZMJENA I DOPUNA PRORAČUNA**

**OPĆINE BISTRA ZA 2023. GODINU**

**UVOD**

Sukladno odredbama Zakona o proračunu ( Narodne novine br. 144/21 ) predlažu se II. Izmjene i dopune Proračuna Općine Bistra za 2023. godinu.

Proračun Općine Bistra za 2023. godinu usvojen je na 19. sjednici Općinskog vijeća održanoj 21.12.2022. godine ( Službeni glasnik Općine Bistra br. 14/2022 ).

I. Izmjena i dopuna Proračuna Općine Bistra usvojena je na 22. sjednici Općinskog vijeća održanoj 24.05.2023. godine ( Službeni glasnik Općine Bistra br. 3/2023 ).

Prijedlog II. Izmjena i dopuna Proračuna Općine Bistra za 2023. godinu sastavljen je temeljem odredbi Zakona o proračunu ( Narodne novine br. 144/21 ) koji nalaže izmjene proračuna i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.

Zbog žurnosti realizacije određenih planiranih aktivnosti i projekata, traži se donošenje II. Izmjena i dopuna Proračuna Općine Bistra za 2023.g. te stupanje na snagu dan nakon dana objave u Službenom Glasniku Općine Bistra.

1. **OPĆI DIO**
2. **RAČUN PRIHODA I RASHODA**

***PRIHODI***

***Prihodi poslovanja*** povećavaju se u ukupnom iznosu za 250.035,78 € i iznose 6.940.101,80 €

Skupina **61 Prihodi od poreza** povećana je za 454.508,78 €, a povećanje se odnosi na povećanje prihoda od poreza i prireza na dohodak prema realizaciji izvršenih prihoda do 30.09.2023. godine.

U **skupini 63 Pomoći od inozemstva i od subjekata unutar općeg proračuna** planirani iznos se smanjuje za 224.573,00 €.

Smanjenje se odnosi na tekuće i kapitalne pomoći od Zagrebačke županije prema potpisanim ugovorima i dodijeljenim bespovratnim sredstvima za projekte: “Obnova zgrade stare škole i kulturno –turistička revitalizacija kroz ITU mehanizam - Ekomuzej Bistra“ za pokriće dijela vlastitog udjela, uređenje dvorišta Dječjeg vrtića Kapljica sa izgradnjom umjetnog vrta, asfaltiranje nerazvrstanih cesta, izgradnja kanalizacijskih priključaka, idejni i glavni projekt izgradnje spojne ceste u Gospodarskoj zoni Bistra, Dani Bistre, te kontrola populacije napuštenih pasa ( mikročipiranje i sterilizacija kuja ).

U **skupini 65 Prihodi od upravnih i administrativnih pristojbi, pristojbi po posebnim propisima i naknada** planirani iznos povećava se za 20.000,00 € te iznosi 1.352.229,74 €, a odnosi se na ostale nespomenute prihode.

U **skupini 66 Prihodi od prodaje proizvoda i robe te pruženih usluga i prihodi od donacija,** planirani iznos povećan je za 100,00 € i iznosi 122.292,94 €, a odnosi se na povećanje prihoda od pruženih usluga kod proračunskog korisnika Dječji vrtić Kapljica.

***Prihodi od prodaje nefinancijski imovine*** iznose 468.200,00 € i ne mijenjaju se.

***RASHODI***

***Rashodi poslovanja*** povećani su za 230.075,78 € i iznose 5.407.140,28 €.

U **skupini 31 Rashodi za zaposlene,** povećani su rashodi za 12.148,78 € i iznose 1.054.373,78 € , a odnose se na bruto plaće i doprinose na plaće za djelatnice na projektu Zaželi II, te ostale rashode za zaposlene kod proračunskog korisnika Dječji vrtić Kapljica.

U **skupini 32 Materijalni rashodi,** povećavaju se rashodi u ukupnom iznosu za 167.077,00 € i iznose 3.082.410,50 €, a povećanje se odnosi na službena putovanja, naknadu Porezne uprave, troškove obilježavanja 17. Dana Bistre, usluge i radovi na projektu Ekomuzej, usluge tekućeg i investicijskog održavanja pomoćnih igrališta na SC Bistra, usluge promidžbe i informiranja na projektu Zaželi II, asfaltiranje cesta i javnih površina, usluge tekućeg i investicijskog održavanja objekata i zgrada, te kod proračunskog korisnika Dječji vrtić Kapljica ( naknada za prijevoz, sitni inventar, usluge telefona, intelektualne usluge ).

Smanjenje planiranih rashoda odnosi se na veterinarske usluge iz izvora Tekuće pomoći od Zagrebačke županije prema potpisanom ugovoru i dodijeljenim bespovratnim sredstavima i uređenje dvorišta Dječjeg vrtića Kapljica iz izvora Kapitalne pomoći od Zagrebačke županije, također prema potpisanom ugovoru i dodijeljenim bespovratnim sredstvima.

U **skupini 34 Financijski rashodi** povećavaju se ukupni rashodi za 26.400,00 € i iznose 86.010,00 €, a odnose se na naknadu za obradu kratkoročnog kredita i kamate za primljeni kratkoročni kredit od Erste&Steiermarkische Bank d.d. i dugoročni kredit od HBOR-a.

U **skupini 35 Subvencije** ukupni rashodi se povećavaju za 5.000,00 € i iznose 42.000,00 €, a odnose se na subvencije dječjim vrtićima.

U **skupini 36 Pomoći dane u inozemstvo i unutar općeg proračuna** ukupni rashodi se povećavaju za 6.050,00 € i iznose 101.160,00 €, a odnose se na sufinanciranje dječjih vrtića kojima je osnivač druga JLS i sufinanciranje boravka u OŠ Bistra ( plaće i druga materijalna prava učiteljicama ).

U **skupini 37 Naknade građanima i kućanstvima na temelju osiguranja i druge naknade,** povećavaju se ukupni rashodi za 900,00 € i iznose 77.130,00 €, a odnose se na financiranje prijevoza na radionicu za djecu sa posebnim potrebama u Grad Zaprešić.

U **skupini 38 Ostali rashodi** povećavaju se planirani rashodi za 12.500,00 € i iznose 964.056,00 €. Povećavaju se kapitalne pomoći trgovačkim društvima u vlasništvu JLPRS ”Vodoopskrbi i odvodnji Zaprešić” za prespoje vodovodnih priključaka u Podgorskoj ulici zbog povećanja ukupnih radova, te sufinanciranje ostalih dječjih vrtića ( neprofitne organizacije ).

***Rashodi za nabavu nefinancijske imovine*** povećani su za 111.520,00 € i iznose 3.222.655,47 €.

U **skupini 42 Rashodi za nabavu proizvedene dugotrajne imovine,** povećani su rashodi za 111.520,00 € i iznose 3.031.115,47 €, a odnose se na radove na obnovi i rekonstrukciji i na opremanje zgrade stare škole u Poljanici Bistranskoj – Ekomuzej Bistra prema potpisanim anexima ugovora za dodatne radove, projektnu dokumentaciju za izgradnju Gospodarske zone Bistra i radove na izgradnji odvodnje otpadnih voda u Gospodarskoj zoni Bistra ( projekt iz 2021.g. koji će se završiti do kraja ove godine ).

Kod proračunskog korisnika Dječji vrtić Kapljica, smanjeni su rashodi za opremu za dječje igralište za 330,00 €.

**B. RAČUN ZADUŽIVANJA / FINANCIRANJA**

Račun zaduživanja / financiranja sadrži podatak o primicima od zaduživanja i izdacima za financijsku imovinu i otplate zajmova za Općinu Bistra i proračunskog korisnika Dječji vrtić Kapljica.

Primici od zaduživanja povećani su za 91.560,00 € za projekt ”Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra” – kredit HBOR-a iz 2022. godine.

**C. RASPOLOŽIVA SREDSTVA IZ PRETHODNIH GODINA**

Raspoloživa sredstva iz prethodnih godina sadrže podatak o višku ili manjku sredstva iz prethodne godine i prijašnjih godina za Općinu Bistra i proračunske korisnike Dječji vrtić Kapljica i Općinsku knjižnicu Bistra, prema izvorima financiranja.

Ukupni konsolidirani višak iznosi 663.593,57 €.

Višak prihoda Općine Bistra iznosi 627.422,85 €, Dječjeg vrtića Kapljica 33.347,33 € i Općinske knjižnice Bistra 2.823,39 €.

***Račun prihoda i rashoda po izvorima financiranja***

U Računu prihoda i rashoda prema izvorima financiranja vidljivo je da su **prihodi poslovanja** povećani ili smanjeni po sljedećim izvorima:

* Izvor 1.0. Opći prihodi i primici – povećanje za 442.508,78 €
* Izvor 1.1. Prihodi za financiranje rashoda poslovanja korisnika – povećanje za 12.000,00 € ( odnosi se na Dječji vrtić Kapljicu )
* Izvor 3.0 Vlastiti prihodi – povećanje za 20.000,00 €
* Izvor 3.1 Vlastiti prihodi- korisnik – povećanje za 100,00 € ( odnosi se na Dječji vrtić Kapljicu )
* Izvor 5.3. Kapitalne pomoći od Zagrebačke županije – smanjenje za 198.540,00 €
* Izvor 5.6. Tekuće pomoći iz Zagrebačke županije – smanjenje za 581,00 €
* Izvor 5.8. Pomoći EU fondovi – smanjenje za 25.452,00 €

**Rashodi** su povećani ili smanjeni po sljedećim izvorima:

* Izvor 1.0. Opći prihodi i primici – povećanje za 442.508,78 €
* Izvor 1.1. Prihodi za financiranje rashoda poslovanja korisnika – povećanje za 12.000,00 € ( odnosi se na Dječji vrtić Kapljicu ).
* Izvor 3.0 Vlastiti prihodi – povećanje za za 20.000,00 €
* Izvor 3.1. Vlastiti prihodi – korisnik – povećanje za 100,00 € ( Dječji vrtić Kapljica )
* Izvor 5.3. Kapitalne pomoći od Zagrebačke županije – smanjenje za 198.540,00 €
* Izvor 5.6. Tekuće pomoći iz Zagrebačke županije – smanjenje za 581,00 €
* Izvor 5.8. Pomoći EU fondovi – smanjenje za 25.452,00 €
* Izvor 8.0. Namjenski primici od zaduživanja – povećanje za 91.560,00 €

***Rashodi prema funkcijskoj klasifikaciji***

Prema funkcijskoj klasifikaciji, rashodi su povećani ili smanjeni prema sljedećim klasifikacijama:

* 011 Izvršna i zakonodavna tijela, financijski poslovi – povećanje za 26.400,00 €
* 013 Opće usluge – povećanje za 21.000,00 €
* 062 Razvoj zajednice – povećanje za 161.165,00 €
* 076 Poslovi zdravstva koji nisu drugdje svrstani – smanjenje za 581,00 €
* 081 Službe rekreacije i sporta – povećanje za 30.000,00 €
* 082 Službe kulture – povećanje za 92.785,00 €
* 091 Predškolsko i osnovno obrazovanje – povećanje za 6.550,00 €
* 101 Bolest i invaliditet – povećanje za 900,00 €
* 105 Nezaposlenost – povećanje za 3.376,78 €

***Račun financiranja***

Račun financiranja sadrži podatak o primicima od zaduživanja i izdacima za financijsku imovinu i otplate zajmova za Općinu Bistra i proračunskog korisnika Dječji vrtić Kapljica prema izvorima financiranja.

Primici od zaduživanja odnose se na primljene kredite Općine Bistra od HBOR-a za projekte ”Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra” za vlastito učešće i „Rekonstrukcija dijela Podgorske ulice“, te planirano zaduživanje za projekt „Područni vrtić Kapljica“.

Izdaci za financijsku imovinu i otplate zajmova Općine Bistra odnose se na otplate kredita HBOR-a iz 2007. godine za Rekonstrukciju društvenog doma u Poljanici Bistranskoj ( Ugovor o kreditu br. FRR-I-05/07 ) i 2008. godine za Izgradnju pješačkih pločnika i oborinske odvodnje ( Ugovor o kreditu br. FRR-I-01/08 ).

Izdaci za financijsku imovinu i otplate zajmovaDječjeg vrtića Kapljica odnose se na otplate kredita HBOR-a iz 2019. godine za projekt „Energetska obnova zgrade Dječjeg vrtića Kapljica” ( Ugovor o kreditu broj ESEU-19-1100359 ), iz 2020. godine za EU projekt „Rekonstrukcija i dogradnja Dječjeg vrtića Kapljica u Poljanici Bistranskoj“ ( Ugovor o kreditu broj EUPR-20-1100733 ) i iz 2020. godine za projekt „Rekonstrukcija i dogradnja Dječjeg vrtića Kapljica u Poljanici Bistranskoj“ – vlastiti udio ( Ugovor o kreditu broj EUPR-20-1101017 ).

Primici od zaduživanja povećani su za 91.560,00 € za primljeni kredit Općine Bistra od HBOR-a za projekt ”Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra” – kredit HBOR-a iz 2022. godine.

1. **POSEBNI DIO**

Ukupno planirani rashodi i izdaci povećani su za 341.595,78 € i iznose 8.754.405,75 €.

Promjene se odnose na sljedeće programe, projekte i aktivnosti:

***RAZDJEL 002 – OPĆINSKI NAČELNIK – 143.174,00 eura – povećanje rashoda za 18.000,00 eura***

***Glava 00201 – Općinski načelnik***

**Program 1003: Pokroviteljstva i obljetnice – *84.990,00 eura –* *povećanje rashoda za 18.000,00 eura.***

Cilj Programa – Osnovni cilj ovog programa je poticanje kulturnog, sportskog i zabavnog stvaralaštva i amaterizma te ulaganje u očuvanje identiteta i prepoznatljivost Općine, a posebni ciljevi su stvaranje preduvjeta sa svrhom iskorištavanja osnovnih resursa prirodne i kulturne baštine kako bi općina postala prepoznatljiva i atraktivna destinacija.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13, 137/15, 123/17, 98/19, 144/20 ), Zakon o proračunu („Narodne novine“, broj  144/21), Zakon o udrugama (“Narodne novine” broj 74/14, 70/17, 98/19, 151/22 ).

Obrazloženje - Programom pokroviteljstva i obljetnice planiraju se sredstva za obilježavanje Dana Bistre, provedbu drugih manifestacija u toku godine, izdavanje knjige povodom 25. obljetnice Općine Bistra, sponzorstva iz područja sporta i kulture, obrazovanja, socijalne zaštite, zaštite okoliša te poljoprivrede i gospodarstva, sredstva za natječaj za slike Bistre, te izradu suvenira Bistra. Cilj ovog programa je osiguranje materijalnih, tehničkih i organizacijskih uvjeta za provedbu aktivnosti vezanih za obilježavanje Dana Bistre kao i drugih manifestacije te ulaganje u izradu knjige Općine Bistra i izradu suvenira Bistre.

Pokazatelj uspješnosti: broj održanih manifestacija, posjećenost manifestacijama, broj natječaja i idejnih rješenja za suvenir Bistre.

Povećanje planiranih rashoda u iznosu 18.000,00 eura odnosi se na:

* **Aktivnost: Obilježavanje Dana Bistre – 53.000,00 eura**
* Povećanje troškova organizacije 17. Dana Bistre i 5. Bistranske čušpajzijade.

***RAZDJEL 003 – JEDINSTVENI UPRAVNI ODJEL – 7.157.295,56 eura – povećanje rashoda za 334.095,78 eura***

***Glava 00301 – Jedinstveni upravni odjel***

**Program 1006: Program rada Jedinstvenog upravnog odjela – *490.963,50 eura – povećanje rashoda za 11.000,00 eura***

Cilj Programa - Osnovni cilj programa je priprema svih akata, provođenje donesenih odluka, zaključaka i slično, objava akata, praćenje njihova izvršenja, poslovi javne nabave, poslovi pripreme i izrade akata načelnika, poslovi pripreme dokumentacije za prijave na natječaje, financijsko izvještavanje i provođenje svih poslova u okviru zakonom utvrđenih zadaća. Posebni cilj programa je osiguravanje nesmetanog obavljanja poslova Jedinstvenog upravnog odjela kroz optimalan broj službenika i namještenika, adekvatnu i ispravnu opremu i druge radne uvjete, transparentan rad kroz dostupnost građanima radi zadovoljavanja njihovih potreba u okviru djelokruga jedinice lokalne samouprave.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o službenicima i namještenicima u lokalnoj i područnoj (regionalnoj) samoupravi (”Narodne novine” br. 86/18, 61/11, 4/18, 112/19 ), Odluka o koeficijentima za obračun plaća službenika i namještenika (“Službeni glasnik Općine Bistra” broj 6/19 ), Odluka o visini osnovice za obračun plaće službenika i namještenika u Jedinstvenom upravnom odjelu Općine Bistra (“Službeni glasnik Općina Bistra” broj 4/22 ), Pravilnik o radu za službenike i namještenike Jedinstvenog upravnog odjela Općine Bistra kojeg je donio Općinski načelnik 27.05.2010., - Izmjena - 03.02.2020. godine, Pravilnik o unutarnjem redu Jedinstvenog upravnog odjela Općine Bistra (“Službeni glasnik Općina Bistra” broj 12/18, 4/19, 5/19, 7/19 ).

Obrazloženje - Program obuhvaća aktivnosti kojima se izvršavanju rashodi za plaće i ostala materijalna prava službenika i namještenika, tekući rashodi upravnih tjela, rashodi promidžbe i informiranja, rashodi stručnog usavršavanja i osposobljavanja djelatnika kao i rashodi za materijal, usluge i energiju neophodnu za obavljanje poslovanja. Cilj programa je osigurati financijska sredstva za financiranje tekućih rashoda vezanih za službenike i namještenike upravnih tjela te poboljšati uvjete rada Jedinstvenog upravnog odjela Općine Bistra.

Pokazatelj uspješnosti: broj izdanih rješenja, broj rješenih upravnih i neupravnih predmeta, broj predanih izvještaja, broj pismenih i usmenih odgovora strankama, broj prijavljenih projekata za financiranje od strane europskih i nacionalnih fondova, broj pripremljenih akata, odluka, zaključaka i sl.

Povećanje planiranih rashoda u iznosu 11.000,00 eura odnosi se na:

* **Aktivnost: Rashodi za zaposlene, materijalni i financijski rashodi – 459.613,50 eura**
* Povećanje rashoda za službena putovanja (seminari i simfoziji) i povećanje rashoda za naknadu poreznoj upravi (1%) za poslove utvrđivanje, evidentiranje i naplatu poreznih prihoda.

**Program 1007: Krediti i zajmovi – *112.100,00 eura- povećanje rashoda za 26.400,00 eura***

Cilj Programa - Cilj ovog programa je osiguranje likvidnosti za pravovremeno podmirivanje svih preuzetih obveza Općine Bistra po primljenim kreditima i zajmovima.

Zakonska osnova - Zakon o proračunu („Narodne novine“, br.  144/21), Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08,  6/09,  36/09, 150/11, 144/12, 19/13,  137/15, 123/17, 98/19, 144/20 ), Statut Općine Bistra ("Službeni glasnik Općine Bistra", broj 2/21 ).

Obrazloženje - Općina Bistra dugoročno se zadužila 2007 i 2008. godine kod Hrvatske banke za obnovu i razvitak radi financiranja izgradnje pješačkog pločnika i zgrade Općine. Općina Bistra je 26.11.2018.g. potpisala Ugovor o kreditu sa Hrvatskom bankom za obnovu i razvitak na iznos 10.100.000,00 kn za financiranje infrastrukturnih projekata: Izgradnja pješačkog pločnika i oborinske odvodnje u Potočnoj ulici, Izgradnja pješačkog pločnika i oborinske odvodnje u Bolničkoj ulici, Rekonstrukcija ulice Franje Gulića, Izgradnja oborinske odvodnje u ulici Franje Gulića i Rekonstrukcija javne rasvjete. U 2020. godini Općini Bistra odobren je beskamatni zajam Ministarstva financija za premošćivanje nepovoljne gospodarske i financijske situacije uzrokovane pandemijom korona virusa. Općina Bistra dugoročno se zadužila u 2022. godini kod Hrvatske banke za obnovu i razvitak radi financiranja “Rekonstrukcije dijela Podgorske ulice” i za pokriće dijela vlastitog udjela u troškovima provedbe projekta “Obnova zgrade stare škole i kulturno-turistička revitalizacija kroz ITU mehanizam-Ekomuzej Bistra”, za iznos kredita od 5.241.123,76 kuna na rok otplate kredita od 10 godina s počekom od 2 godine. U 2023. godini Općina Bistra se kratkoročno zadužila kod Erste & Steiermӓrkische Bank d.d. na iznos kredita od 700.000,00 eura radi premošćivanja jaza nastalog zbog različite dinamike priljeva sredstava iz EU i Proračuna Republike Hrvatske i dospjeća obveza po projektu “Obnova zgrade stare škole i kulturno-turistička revitalizacija kroz ITU mehanizam-Ekomuzej Bistra”.

Cilj ovog programa je osigurati financijska sredstva za otplatu neotplaćenog djela glavnice zajedno s pripadajućim kamatama sukladno rokovima i iznosima definiranim u otplatnom planu.

Pokazatelj uspješnosti: broj projekata čije je financiranje osigurano kreditnim zaduženjem.

Povećanje planiranih rashoda u iznosu 26.400,00 eura odnosi se na:

* **Aktivnost: Otplate kredita – 112.100,00 eura**
* Povećanje kamata za primljene kredite ( interkalarna kamate HBOR-u po kreditu iz 2022. godine i kamata Erste banke po kratkoročnom kreditu iz 2023.g. ), te plaćanje naknade Erste banci za obradu kratkoročnog kredita.

**Program 1010: Predškolski odgoj *– 38.600,00 eura – povećanje za 11.750,00 eura***

Cilj Programa - Osnovni cilj programa je unapređenje uvjeta za predškolski odgoj i obrazovanje kroz uključivanje što većeg broja djece u organizirane primarne i dodatne programe dječjih vrtića čime se iskazuje društvena briga o djeci predškolskog uzrasta. Posebni cilj programa predškolskog odgoja je sufinanciranje smještaja djece od strane Općine Bistra u ostalim dječjim vrtićima kojima Općina Bistra nije osnivač.

Zakonska osnova - Zakon o lokalnoj i područnoj (regionalnoj) samoupravi   („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22, 101/23 ), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22), Statut Općine Bistra ( “Službeni glasnik Općine Bistra” broj 2/21 ).

Obrazloženje - Cilj ovog programa je sufinanciranje smještaja djece u ostalim dječjim vrtićima koja iz objektivnih razloga nisu u mogućnosti polaziti vrtić kojemu je Općina Bistra osnivač. Kako bi se i toj djeci omogućio kvalitetan predškolski odgoj Općina Bistra planirala je u Proračunu za 2023. godinu 26.850,00 eura za ostvarenje cilja ovog programa. Sredstva su planirana u nešto višem iznosu u odnosu na Plana za 2022. godinu, ali i u odnosu na Projekcije, iz razloga sve većeg interesa roditelja za upisom djece u dječji vrtić i nemogućnosti Dječjeg vrtića Kapljica da zadovolji potrebu za traženim kapacitetima.

Pokazatelj uspješnosti : broj djece korisnika programa

Povećanje planiranih rashoda u iznosu 11.750,00 eura odnosi se na:

* **Aktivnost: Sufinanciranje troškova ostalih dječjih vrtića – 38.600,00 eura**
* Povećanje subvencije ostalim dječjim vrtićima zbog sve većeg broja upisane djece koja se zbog premalog kapaciteta vrtića nisu mogla upisati u Dječji vrtić Kapljica kojemu je Općina Bistra osnivač.

**Program 1011: Osnovno, srednje i visokoškolsko obrazovanje – *108.090,00 eura – povećanje za 5.300,00 eura***

Cilj Programa **–** Osnovni cilj ovog programa je doprinos što kvalitetnijem osnovnoškolskom, srednjoškolskom i visokoškolskom obrazovanju, te omogućavanje programa iznad pedagoškog standarda. Posebni ciljevi koji se žele realizirati su pružanje podrške školi u provođenju projekata, te podrške djeci i mladima u pohađanju obrazovnih programa.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 ), Odluka o uvjetima, kriterijima i postupku dodjele stipendija redovitim učenicima srednjih škola i studentima s područja Općine Bistra (”Službeni glasnik Općine Bistra” broj 4/17 ), Statut Općine Bistra (“Službeni glasnik Općine Bistra” broj 2/21 ).

Obrazloženje – Program obuhvaća sufinanciranje osnovnog programa Osnovne škole Bistra kroz nabavu drugih obrazovnih materijala ( radne bilježnice, atlasi, likovne mape i kutije za tehničku kulturu), sufinanciranje dodatnog programa Osnovne škole Bistra kroz sufinanciranje škole u prirodi, boravka u školi, natjecanja učenika i ostale nespomenute rashode, stipendije učenicima srednjih škola i stipendije studentima, te kapitalna ulaganja u Osnovnu školu Bistra.

Kao i do sada, programom se nastoje osigurati razne aktivnosti usmjerene prema razvoju i unapređenju obrazovanja te poticati aktivnosti obrazovanja na svim njegovim razinama.

Pokazatelj uspješnosti : broj korisnika programa

Povećanje planiranih rashoda u iznosu 5.300,00 eura odnosi se na:

* **Aktivnost: Dodatni program osnovnoškolskog obrazovanja – 58.360,00 eura**
* Povećanje rashoda u iznosu od 8.000,00 eura za sufinanciranje boravka u školi za dodatnu grupu učenika na produženom boravku ( troškovi plaće i ostala materijalna prava učiteljicama ).
* **Kapitalni projekt: Kapitalna ulaganja u osnovnoškolsko obrazovanje – 1.400,00 eura**
* Smanjenje rashoda u iznosu od 2.700,00 eura za kapitalne pomoći za Osnovnu školu Bistra - rashodi su prenamijenjeni za sufinanciranje produženog boravka u školi.

**Program 1015: Kultura i sakralna baština – *1.545.340,38 eura - povećanje rashoda za 74.785,00 eura***

Cilj programa - Osnovni cilj programa kulture i sakralne baštine je očuvani okoliš, prirodne i kulturne vrijednosti, te zadovoljavanje kulturnih potreba stanovnika Općine Bistra kroz poticanje kulturnog amaterizma i stvaralaštva, provođenje kulturnih projekata i programa, investicije u ustanove i kulturna dobra, zaštita kulturnih dobara te očuvanje kulturne baštine. Posebni ciljevi su osiguranje financijskih sredstava za provođenje navedenih aktivnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o financiranju javnih potreba u kulturi („Narodne novine“ broj 47/90, 27/93, 38/09 ), Zakona o udrugama („Narodne novine“ broj 74/14, 70/17, 98/19, 151/22 ), Uredba o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“ broj 26/15, 37/21 ), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22 ), Statut Općine Bistra („Službeni glasnik Općine Bistra“ broj 2/21 ).

Obrazloženje - U Programu kultura i sakralna baština obuhvaćene su aktivnosti, poslovi i djelatnosti u kulturi u 2023. godini od značaja za Općinu Bistra. Cilj ovog programa je financijsko poticanje razvitka kulturnih aktivnosti odnosno provedba raznih aktivnosti udruga, ustanova i ostalih korisnika s područja kulture. Najznačajnija stavka programa je kapitalni projekt: “Obnova zgrade stare škole i kulturno –turistička revitalizacija kroz ITU mehanizam- Ekomuzej Bistra” u Poljanici Bistranskoj. Ukupna vrijednost projekta je 11.979.148,74 kuna, a ukupno dodijeljena bespovratna sredstva iznose 10.110.430,40 kuna. Razdoblje provedbe projekta je od 1. rujna 2020. do 1. rujna 2023. godine. Projekt je sufinancirala Europska unija iz europskih strukturnih i investicijskih fondova kroz mehanizam Integriranih teritorijalnih ulaganja na području Urbane aglomeracije Zagreb. Planiraju se i sredstva za izradu projektne dokumentacije za “Ljetnu pozornicu”, koja se planira izgraditi na prostoru bivšeg kamenoloma.

Pokazatelj uspješnosti : broj organiziranih kulturnih manifestacija, broj udruga u kulturi, broj investicija u kulturne objekte.

Povećanje planiranih rashoda u iznosu 75.785,00 eura odnosi se na:

* **Kapitalni projekt: Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra – 1.495.790,38 eura**
* Povećani su rashodi prema planiranom izvršenju projekta koji se očekuje do 31.10.2023. g .

Iz Općih prihoda i primitaka povećani su rashodi za usluge čiji troškovi nisu prihvatljivi prema potpisanom Ugovoru.

Smanjeni su rashodi iz izvora Kapitalne pomoći Županije sukladno potpisanom ugovoru i dodijeljenim bespovratnim sredstvima od Zagrebačke županije.

Povećani su rashodi za radove na obnovi i rekonstrukciji zgrade stare škole prema potpisanim aneksima ugovora s izvođačima.

**Program 1017: Razvoj sporta i rekreacije – *330.000,00 eura – povećanje rashoda za 30.000,00 eura***

Cilj programa **–** Osnovni cilj programa je razvoj ljudskih potencijala i unapređenje kvalitete života kroz osiguranje preduvjeta djeci i mladima za bavljenje tjelesnim aktivnostima, postizanje sportskih rezultata te poticanje i promoviranje sporta kao zdravog načina života. Poseban cilj programa je stvaranje poticajnog okruženja za razvoj sporta na području općine.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o sportu ( “Narodne novine” broj 141/22), Zakon o udrugama ( “Narodne novine” broj 74/14, 70/17, 98/19, 151/22 ), Statut Općine Bistra ( “Službeni glasnik Općine Bistra” broj 2/21).

Obrazloženje - Programom sporta planirano je sufinanciranje programskih aktivnosti sportskih udruga s ciljem uključivanja što većeg broja građana u aktivnosti sportskih udruga, organizaciju slobodnog vremena građana s posebnim akcentom na djecu i mlade te sufinanciranje Zajednice sportskih udruga Općine Bistra za provođenje djelatnosti, provođenje natječaja, pripremu izvješća, financijske transfere, te ostale aktivnosti Zajednice. Program obuhvaća i kapitalna ulaganja u Sportski centar Bistra za projektnu dokumentaciju i izgradnju pomoćnog igrališta.

Pokazatelj uspješnosti: broj sportskih udruga, broj članova u udrugama, broj održanih natjecanja, broj izgrađenih i obnovljenih sportskih objekata.

Povećanje planiranih rashoda u iznosu 30.000,00 eura odnosi se na:

* **Kapitalni projekt: Kapitalna ulaganja u Sportski centar Bistra – 233.000,00 eura**
* Dodani su rashodi za usluge tekućeg i investicijskog održavanja pomoćnih igrališta na SC Bistra.

**Program 1018: Socijalna skrb i zdravstvena zaštita *– 191.566,78 eura – povećanje rashoda za 3.695,78 eura***

Cilj Programa - Opći cilj programa je poboljšanje kvalitete života i podizanje životnog standarda stanovnika, dok se posebnim ciljevima nastoji osigurati zaštita i pomaganje osoba koje same ili uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih ili drugih okolnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o socijalnoj skrbi (“Narodne novine” broj 18/22, 46/22, 119/22, 71/23 ), Zakon o zdravstvenoj zaštiti (“Narodne novine” broj 100/18, 125/19, 147/20, 119/22, 33/23 ), Zakon o zaštiti životinja (“Narodne novine” broj 102/17, 32/19 ), Zakon o udrugama (“Narodne novine” broj 74/14, 70/17, 98/19, 151/22 ), Statut Općine Bistra (“Službeni glasnik Općine Bistra” broj 2/21).

Obrazloženje - Sredstva u okviru ovog programa namijenjena su za pomoć obiteljima, kućanstvima i humanitarnim organizacijama, donacije udrugama u socijalnoj skrbi i zdravstvenoj zaštiti, radu Vijeća za prevenciju, veterinarskim uslugama te za provedbu projekta: “Zaželi u Općini Bistra II” - projekt potiče zapošljavanje, socijalno uključivanje, obrazovanje i dobro upravljanje, a sufinanciran je sredstvima Europske unija iz Europskog socijalnog fonda. Razdoblje provedbe projekta je od 01. studenog 2022. do 30. travnja 2023. godine. Planirani su rashodi za plaće i ostala materijalna prava za devet djelatnica zaposlenih na projektu, troškovi upravljanje projektom i troškovi promidžbe i informiranja.

Planirani su i rashodi za promidžbu i vidljivost na EU projektu “Želim posao” koji potiče aktivno uključivanje i poboljšanje zapošljivosti ranjivih skupina stanovništva. Razdoblje provedbe projekta je od veljače 2021. do veljače 2023. godine.

Općina Bistra dužna je sukladno Zakonu o socijalnoj skrbi osigurati određena prava građanima korisnicima socijalnih naknada. Općina također nastoji osigurati i druga prava i oblike pomoći na koje zakonom nije obvezana a sve s ciljem kako bi svojim građanima omogućila dostupnost pojedinih usluga te osigurala minimum standarda u zadovoljenju osnovnih životnih potreba.

Pokazatelj uspješnosti: broj korisnika pomoći

Povećanje planiranih rashoda u iznosu 3.695,78 eura odnosi se na:

* **Aktivnost: Pomoć obiteljima, kućanstvima i humanitarnim organizacijama – 77.760,00 eura**
* Za iznos od 900,00 eura povećavaju se rashodi za sufinanciranje prijevoza na radionicu za djecu s posebnim potrebama u Grad Zaprešić zbog povećanja troškova prijevoza.
* **Aktivnost: Veterinarske usluge – 3.519,00 eura**
* Smanjuju se rashodi za mikročipiranje, sterilizaciju i kastraciju iz izvora Tekuće pomoći iz Županije prema potpisanom ugovoru i dodijeljenim bespovratnim sredstvima od Zagrebačke županije.
* **Tekući projekt - Projekt “Zaželi u Općini Bistra II” – 51.887,78 eura**
* Povećani su rashodi za zaposlene ( bruto plaća i doprinosi na plaću ) u iznosu od 3.148,78 eura iz izvora Općih prihoda i primitaka zbog neprihvaćenih troškova od strane Ministarstva rada, mirovinskog sustava, obitelji i socijalne politike i Hrvatskog zavoda za zapošljavanje, koji su financirani iz Proračuna Općine Bistra.
* Povećani su rashodi za usluge promidžbe i informiranja u iznosu od 228, 00 eura zbog izvršenja većeg od plana.

**Program 1021: Izgradnja komunalne infrastrukture – *1.231.127,84 eura – povećanje rashoda za 2.500,00 eura***

Cilj Programa - Osnovni cilj programa je stvaranje temelja za konkurentan i održiv razvoj općine. Poseban cilj je osigurati ravnomjerna i kontinuirana ulaganja u komunalnu infrastrukturu i osigurati preduvjete za razvoj i izgradnju nove komunalne infrastrukture te na taj način poboljšati kvalitetu života kroz pruženi viši komunalni standard.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 ), Zakon o vodama (“Narodne novine” broj 66/19, 84/21, 47/23 ), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19 ).

Obrazloženje - Program izgradnje komunalne infrastrukture za 2023. godinu predviđa nastavak ulaganja u komunalnu infrastrukturu sukladno planiranim izvorima financiranja, i to u izgradnju groblja u Poljanici Bistranskoj, nerazvrstanih cesta i pješačkih staza ( izgradnja pješačkog pločnika u Stubičkoj ulici u Bukovju Bistranskom, izgradnja semafora u Bistranskoj ulici, izgradnja rotora u Bistranskoj ulici, poboljšanje prometne sigurnosti i oborinske odvodnje u Brezinskoj ulici ), izgradnju Gospodarske zone Bistra, rekonstrukciju javne rasvjete, izgradnju i opremanje dječjih igrališta i rekonstrukciju dijela Podgorske ulice. Program je usmjeren na investicijske zahvate na komunalnoj infrastrukturi Općine Bistra.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program izgradnje komunalne infrastrukture uz donošenje Proračuna.

Pokazatelj uspješnosti: broj metara asfaltiranih dionica, broj uređenih šahtova i slivnika, broj rekonstruiranih diječjih igrališta, broj novih rasvjetnih tijela, broj metara izgrađenog nogostupa, broj novo izgrađenih objekata komunalne infrastrukture.

Povećanje planiranih rashoda u iznosu 2.500,00 eura odnosi se na:

* **Kapitalni projekt: Izgradnja Gospodarske zone Bistra – 312.290,00 eura**
* Povećani su rashodi za projektnu dokumentaciju za izgradnju Gospodarske zone Bistra za 2.500,00 eura ( iz izvora Kapitalne pomoći Županije za 1.500,00 eura prema potpisanom Ugovoru i dodijeljenim bespovratnim sredstvima od Zagrebačke županije i iz Općih prihoda i primitaka za 1.000,00 eura )
* Iznos od 73.500,00 eura za izgradnju komunalne infrastrukture u Gospodarskoj zoni Bistra je skinut s izvora Kapitalne pomoći iz Zagrebačke županije jer nisu dobivena navedena sredstva na natječaju, te je prebačen na izvor financiranja iz Općih prihoda i primitaka.

**Program 1022: Održavanje komunalne infrastrukture – *2.181.189,00 eura – povećanje rashoda za 134.165,00 eura***

Cilj Programa - Osnovni cilj programa je stvaranje preduvjeta za razvoj konkurentnog i održivog gospodarstva. Posebni ciljevi programa su usmjereni na održavanje postojeće komunalne infrastrukture s ciljem funkcionalnosti i maksimalne iskorištenosti uz kontinuirano povećanje standarda kroz uređenje novih površina te unapređenje postojećih.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 ).

Obrazloženje - Programom održavanja komunalne infrastrukture za 2023. godinu osiguravaju su sredstva za obavljanje poslova održavanja nerazvrstanih cesta, javnih i zelenih površina, održavanje javne rasvjete, asfaltiranje općinskih cesta i javnih površina, sanaciju prometnica oštećenih u potresu, subvencije prijevoza, održavanje reciklažnog dvorišta, zbrinjavanje životinja, deratizaciju i dezinsekciju, stručni nadzor i projektiranje te opremu za javne površine. Cilj ovog programa je poboljšanje uvjeta i dostupnosti komunalnih usluga stanovništvu općine kao i zadržavanje postojećeg standarda u pružanju komunalnih usluga. Radovima na održavanju komunalne infrastrukture osigurava se uredniji, za boravak ugodniji i ljepši izgled svih naselja i ulica.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program održavanja komunalne infrastrukture uz donošenje Proračuna.

Pokazatelj uspješnosti: broj kvadratnih metara održavanih cesta, javnih i zelenih površina, dječjih igrališta, broj zbrinutih životinja, broj kućanstava obuhvaćenim deratizacijom i dezinsekcijom, broj metara asfaltiranih dionica, broj zamjenjenih rasvjetnih tijela.

Povećanje planiranih rashoda u iznosu 134.165,00 eura odnosi se na:

* **Aktivnost: Asfaltiranje cesta i javnih površina – 440.350,00 eura**
* Povećani su rashodi za asfaltiranje u iznosu od 134.165,00 eura.
* Iz izvora Kapitalne pomoći Županije smanjeni su rashodi za 92.140,00 eura prema potpisanom Ugovoru o kapitalnoj pomoći sa Zagrebačkom županijom. Iz Općih prihoda i primitaka povećani su rashodi za 226.305,00 eura zbog povećanih troškova na obnovi asfaltnih površina na projektu Aglomeracije Zaprešić.

**Program 1031: Program gradnje i održavanja komunalnih vodnih građevina – *509.956,00 eura – povećanje rashoda za 24.500,00 eura***

Cilj Programa - Osnovni cilj programa je nastavak radova na izgradnji cjelovitog sustava kanalizacije u cilju osiguravanja što većeg broja priključaka na javnu kanalizacijsku mrežu, te kvalitetnim pročišćavanjem otpadnih voda spiječiti zagađivanje okoliša. U dijelu vodoopskrbe cilj je osigurati 100 %-tnu pokrivenost područja Općine vodovodnom mrežom. Posebni ciljevi su osigurati kvalitetu i stabilnost vodoopskrbnog sustava i sustava otpadnih voda.

Zakonska osnova - Zakon o vodama (“Narodne novine” broj 66/19, 84/21 ), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19 ), Zakon o komunalnom gospodarstvu (“Narodne novine” broj 68/18, 110/18, 32/20 ), Odluka o priključenju na komunalne građevine Općine Bistra (“Službeni glasnik Općine Bistra” broj 7/11 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 ).

Obrazloženje - Sredstva u okviru ovog programa planirana su za izgradnju vodoopskrbnog sustava i izgradnju sustava otpadnih voda. Cilj ovog Programa je provedba aktivnosti vezanih za izgradnju građevina u funkciji vodoopskrbe i odvodnje s ciljem poboljšanja standarda vodno komunalnih usluga. Najveći dio planiranih sredstava odnosi se na kapitalne pomoći Vodoopskrbi i odvodnji Zaprešić d.o.o. po ranije preuzetim obavezama po projektu “Poboljšanje vodnokomunalne infrastrukture aglomeracije Zaprešić” i temeljem njihova prijedloga i troškovnika Programa građenja i održavanja komunalnih vodnih građevina za planirane radove u 2023. godini na području Općine Bistra.

Pokazatelj uspješnosti: duljina izgrađene mreže, broj priključaka.

Povećanje planiranih rashoda u iznosu 24.500,00 eura odnosi se na:

* **Kapitalni projekt: Izgradnja vodoopskrbnog sustava – 227.566,00 eura**
* Prema dodatku Ugovora povećavaju se kapitalne pomoći trgovačkom društvu ”Vodoopskrba i odvodnja Zaprešić” za radove na prespoju vodovodnih priključaka u Podgorskoj ulici u iznosu od 17.500,00 eura
* **Kapitalni projekt: Izgradnja sustava otpadnih voda – 282.390,00 eura**
* Smanjuju se kapitalne pomoći trgovačkom društvu ”Vodoopskrba i odvodnja Zaprešić” za izgradnju kanalizacijskih priključaka za 11.000,00 eura iz izvora Pomoći, prema potpisanom Ugovoru i dodijeljenim bespovratnim sredstvima od Zagrebačke županije.

Povećavaju su rashodi za 18.000,00 eura za radove na izgradnji odvodnje otpadnih voda u Gospodarskoj zoni Bistra ( ugovor iz 2021. godine, a završetak radova očekuje se do kraja ove godine ).

**Program 1030: Upravljanje imovinom – *213.400,00 eura – povećanje rashoda za 10.000,00 eura***

Cilj Programa - Osnovni cilj programa je investicijama u dugotrajnu imovinu izgraditi ili obnoviti prostore općine u cilju privođenja svrsi ili osiguravanja novih sadržaja za stanovnike općine, kao i ulaganje u nabavu nove opreme i održavanje postojeće. Posebnim ciljevima nastoji se dugoročno omogućiti kvalitetno i odgovorno upravljanje poslovnim prostorima u vlasništvu općine.

Zakonska osnova - Zakon o lokalnoj i područnoj (regionalnoj) samoupravi („Narodne novine“, br.  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 ).

Obrazloženje - U okviru programa planira se tekuće i investicijsko održavanje objekata i zgrada, postrojenja i opreme u vlasništvu Općine Bistra te ulaganje u nabavu nove opreme ( uredske opreme i namještaja, komunikacijske opreme, računalnih programa, strategija, planova, izvješća ). Planiraju se i sredstva za procjene vrijednosti nekretnina u vlasništvu Općine, rekonstrukciju krovišta i uređenje potkrovlja na Društvenom domu Bukovje, izgradnju nadstrešnice u sklopu zgrade Općine i dogradnju sanitarnih čvorova na Društvenom domu u kamenolomu. Cilj programa je osigurati financijska sredstva za uspješno održavanje postojeće opreme i objekata kako bi se osigurala njihova funkcionalnost i namjena te kontinuirano ulagati u nabavu nove opreme i na taj način osigurati efikasnost u radu svih odjela i stručnih službi.

Pokazatelj uspješnosti: broj održavanih poslovnih prostora, broj nabavljene opreme, broj rekonstruiranih objekata.

Povećanje planiranih rashoda u iznosu 10.000,00 eura odnosi se na:

* **Aktivnost: Održavanje objekata i zgrada – 55.950,00 eura**
* Povećani su rashodi za 10.000,00 eura zbog povećanja troškova usluga tekućeg i investicijskog održavanja objekata i zgrada.

***RAZDJEL 003 – JEDINSTVENI UPRAVNI ODJEL***

***Glava 00302 – Dječji vrtić Kapljica***

***Proračunski korisnik 42848 Dječji vrtić Kapljica***

Dječji vrtić Kapljica je javna ustanova koja u okviru djelatnosti ranog i predškolskog odgoja i obrazovanja ostvaruje programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi na području općine Bistra. Osnivač Vrtića je Općina Bistra. Djelatnost je organizirana u 11 odgojno – obrazovnih skupina u redovitom program i 1 skupina programa predškole. U vrtiću se provode i kraći programi različitog sadržaja ovisno o interesima i potrebama djece i roditelja ( jezični, sportski, glazbeni ).

Broj upisane djece u redovitom 10-satnom program različit je tijekom pedagoške, odnosno kalendarske godine i kreće se između 170 do 210 djece u dobi od navršene prve godine života do polaska u osnovnu školu. U Dječjem vrtiću Kapljica je zaposleno 42 djelatnika sa stanjem na dan 30.09.2023. godine.

**Program 1009: Dječji vrtić Kapljica - 1*.343.392,33 eura - smanjenje rashoda za 10.500,00 eura***

Svrha Programa - Osnovni cilj programa je osigurati sufinanciranje i uvjete za smještaj djece od strane Općine Bistra u Dječjem vrtiću Kapljica u Poljanici Bistranskoj. Posebni ciljevi programa su uključivanje što većeg broja djece u organizirane primarne i dodatne programe dječjeg vrtića, čime se iskazuje briga o djeci te kvalitetno provođenje programa njege, odgoja i naobrazbe djece predškolskog uzrasta.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o proračunu (“Narodne novine” broj 144/21), Zakon o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22, 101/23 ), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22 ), Statut Općine Bistra (“Službeni glasnik Općine Bistra” broj 2/21 ).

Obrazloženje - Programom se planira financiranje redovne djelatnosti Dječjeg vrtića Kapljica, ulaganje u uređenje okoliša vrtića, ulaganje u opremanje vrtića te ulaganje u projektnu dokumentaciju i izgradnju novog Područnog vrtića Kapljica zbog nedostatka smještajnih kapaciteta. Planirana je i otplata glavnice dugoročnog kredita Hrvatske banke za obnovu i razvitak za projekt Rekonstrukcije i dogradnje vrtića.

Cilj programa je osigurati uvjete pružanja predškolskog odgoja i poboljšati postojeće uvjete smještaja djece kroz ulaganja u kapitalne projekte. Unatoč dogradnji i proširenju vrtića te otvaranju novih grupa Dječji vrtić Kapljica nije u mogućnosti upisati svu djecu za koju postoji interes upisa te se iz tog razloga krenulo sa projektom “Izgradnje područnog vrtića Kapljica” u Poljanici Bistranskoj u Severskoj ulici. Temeljem Poziva na dodjelu bespovratnih sredstava “Izgradnja, dogradnja, rekonstrukcija i opremanje predškolskih ustanova” Ministarstva znanosti i obrazovanja, projektni prijedlog Općine Bistra uspješno je prošao fazu procjene kvalitete i udovoljava kriterijima za dodjelu bespovratnih sredstava u iznosu od 5.472.000,00 kuna, odnosno 726.259,21 eura.

Pokazatelj uspješnosti: broj upisane djece u redovni program, broj dodatnih programa, broj upisane djece u dodatatne programe.

Smanjenje planiranih rashoda u iznosu 10.500,00 eura odnosi se na:

* + **Aktivnost: Financiranje redovne djelatnosti Dječjeg vrtića Kapljica – 926.835,00 eura**
* Povećanje rashoda za 12.430,00 eura odnosi se na povećanje ostalih rashoda za zaposlene, naknade za prijevoz, sitnog inventara ( prenamjena prostora u dvorani za još jedne dodatnu vrtićku grupu ), usluga telefona, pošte i prijevoza i intelektualnih i osobnih usluga ( Studentski centar-asistent ).

Smanjuju se rashodi za uredski materijal i rashodi za zdravstvene i veterinarske usluge ( testiranje djelatnika i sistematski pregledi ).

* + **Kapitalni projekt: Uređenje okoliša – 39.400,00 eura**
* Smanjenje rashoda za uređenje dvorišta vrtića za 22.600,00 eura iz izvora Pomoći sukladno potpisanom ugovoru i dobivenim bespovratnim sredstvima od Zagrebačke županije.
  + **Kapitalni projekt: Kapitalna ulaganja u opremu vrtića – 10.557,33 eura**
* Planirano je smanjenje rashoda u iznosu od 330,00 eura za nabavu opreme za dječje igralište.

**PREDSJEDNIK OPĆINSKOG VIJEĆA**

**Krešimir Gulić**